Андрей Ганичев Өфө ҡалаһында тыуып үҫкән. Ата-әсәһе сәхнә тормошонан алыҫ кешеләр булыуына ҡарамаҫтан, Андрей сәнғәткә ынтыла: 16-сы мәктәптең гуманитар класында, музыка мәктәбендә уҡый, үҙешмәкәр төркөмдә death metal экстремаль стилдә уйнай. Сәнғәт училищеһын тамамлау диплом спектаклендә кенәз Мышкин ролен уйнай. Ганичев Милли йәштәр театрына 2001 йылда эшкә килә һәм шул ваҡыттан бирле театрҙың урыҫ труппаһында хеҙмәт итә.